

**KARLOVAČKA ŽUPANIJA**

**OPĆINA PLAŠKI**

**OPĆINSKO VIJEĆE**

**KLASA: 024-02/24-01/035**

**URBROJ: 2133-14-01/01-24-1**

**Plaški, 27. rujan 2024. godine**

Na temelju članka članka 37. Statuta Općine Plaški („Glasnik Karlovačke županije“, broj 41/23), Općinsko vijeće Općine Plaški na svojoj redovnoj 23. sjednici održanoj 27. rujna 2024. donosi

**ODLUKU**

**O USVAJANJU ANALIZE UPRAVLJANJA KOMUNALNOM INFRASTRUKTUROM OPĆINE PLAŠKI**

I.

Odluka o usvajanju Analize upravljanja komunalnom infrastrukturom Općine Plaški donosi se u skladu s preporukama navedenih u Izvješću o obavljenoj reviziji učinkovitosti upravljanja komunalnom infrastrukturom u vlasništvu jedinica lokalne samouprave na području Karlovačke županije.

II.

Predmet revizije je upravljanje komunalnom infrastrukturom u jedinicama lokalne samouprave na području Karlovačke županije. Prema odredbama Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana i to osobito poslove koji se, između ostalog, odnose i na komunalno gospodarstvo.

III.

Općina Plaški u Analizi upravljanja komunalnom infrastrukturom utvrđuje ciljeve te kriterije kojima se pospješuje pronalaženje optimalnih rješenja kojima će dugoročno očuvati komunalno gospodarstvo te analizirati i vrednovati učinke upravljanja i korištenja komunalne infrastrukture radi utvrđivanja učinkovitosti upravljanja.

IV.

Ova Odluka stupa na snagu osmog dana od dana objave u „Glasniku Karlovačke županije“ i ima se objaviti na službenoj web stranici Općine Plaški, [www.plaski.hr](http://www.plaski.hr).

Integralni tekst, izvornik akta, nalazi se pohranjen u pismohrani Općine Plaški i neće se objavljivati.

**PREDSJEDNIK**

**Ivica Klečina, dipl. theol.**